**Odă Duhului Sfânt**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu, Domn în ceruri, proslăvit cu harfe

Din veşnicie stând pe Tronul Sfânt

La început Tu Te-ai mişcat pe ape

Ṣi le-ai făcut pe toate prin Cuvânt.

Tu, Cel ce arzi pe pirostrii de har

Tu, Cel ce-ai dat chiar soarelui lumină

Te odihneşti la noi peste altar

Ṣi-Ţi pui suflarea şi-ntr-un boţ de tină.

Tu ai mânat profetul în pustie

Te-ai pogorât pe Fiul la Iordan

Tu ai schimbat tristeţea-n bucurie

Ṣi sfinţi ai uns dintr-un popor sărman.

Apostolii, cu limbi de foc i-ai daruit

Fecioarei i-ai trimis bunăvestirea

Ai înviat pe Fiul răstignit

Ṣi-ai înnoit de-a pururi omenirea.

De-aceea când puteri străine ne lovesc

Noi ştim de mâna Ta cea milostivă

Prin care-nalţi pe cei ce se smeresc

Ṣi nimiceşti pe cine-Ţi stă-mpotrivă!

Copyright © 2017 Marin Mihalache